
Nr.767, datë 8.7.2009

Për miratimin e kontratës së koncesionit, të formës “BOT”, të lidhur ndërmjet ministrisë së Ekonomisë, Tregtisë dhe energjetikës dhe Bashkimit të përkohshëm të shoqërive “Fajton” shpk, “Spahiu Gjanc” shpk, “Ani” shpk, “Keanxho” shpk, “Fusha” shpk, “Avel” shpk, “IRZ” shpk, “Construction management alleance albania” shpk, “2 a Power” shpk, për ndërtimin e hidrocentraleve “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2” 
e “Bushtrica 3”

Në mbështetje të nenit 100 të Kushtetutës dhe të neneve 21, pika 4 e 27, të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Miratimin e kontratës së koncesionit, të formës “BOT” (ndërtim, operim dhe transferim) të lidhur ndërmjet Ministrisë së Ekonomisë, Tregtisë dhe Energjetikës, si autoriteti kontraktues, dhe bashkimit të përkohshëm të shoqërive “Fatjon” sh.p.k., “Spahiu Gjanc” sh.p.k., “Ani” sh.p.k. “Keanxho”, sh.p.k., “Fusha” sh.p.k., “Avel” sh.p.k., “IRZ” sh.p.k., “Construction Management Alleance Albania” sh.p.k., “2A Power” shpk për ndërtimin e hidrocentraleve “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2” e “Bushtrica 3”, sipas tekstit dhe anekseve, që i bashkëlidhen këtij vendimi.
2. Ngarkohen Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha




















REPUBLIKA E SHQIPERISË
ZYRA E NOTERISË TIRANË
NR. ___________ Rep.
NR. ___________ Kol.


KONTRATË  KONCESIONI
	E FORMËS “BOT” (NDËRTIM – OPERIM - TRANSFERIM) 
PËR NDËRTIMIN E  HIDROCENTRALEVE “ÇAJE”, “REKE”, “LIVADHEVE”, “SHKINAK”, “LAPAJ 2”, “BUSHTRICA 1”, “BUSHTRICA 2” DHE “BUSHTRICA 3” 

Në Tiranë, më datë ___, muaji_____________, viti 2009 (dy mijë e nëntë), para meje notere __________________, anëtare e Dhomës së Noterisë Tiranë, me adresë  ___________________________, u paraqitën  palët kontraktuese si më poshtë:

Ministria e Ekonomisë, Tregtisë dhe Energjetikës, që më poshtë do të quhet “AUTORITET KONTRAKTUES”, përcaktuar si i tillë me Vendimin e Këshillit të Ministrave nr. 550, datë 29.08.2007, “Për përcaktimin e Autoritetit Kontraktues për dhënien me koncension të hidrocentralit “Bushtrice 1” dhe “Bushtrice 2”, përfaqësuar nga Z. Kristo Rodi, lindur me ___.___.____, madhor dhe me zotesi juridike per te vepruar, mbajtes i pasaportes nr.  ___________, i autorizuar rregullisht nga Ministri i Ekonomise, Tregtise dhe Energjitikes, Z. Genc Ruli, sipas autorizimit nr. 7682/17, date 13.05.2009.
DHE
Bashkimi i përkohshëm i shoqërive “Fatjon” shpk, “Spahiu Gjanc”shpk, “Ani” shpk, “Keanxho” shpk, “Fusha” shpk, “Avel” shpk, “IRZ” shpk,  “Construction Management Alleance Albania” shpk, “2A Power” shpk, që në vijim do të quhet “KONCESIONARI”, i formuar sipas marrëveshjes nr.1407/2 Kol, nr.6195 Rep, datë 26/11/2008 me këto te dhena:
Shoqëria “Fatjon” shpk, rregjistruar si person juridik me Vendimin  e Gjykates se Rrethit Tirane nr. 30279, dt. 24/09/2003, të Gjykates së Rrethit Tirane, me numer Nipt K4131603O
Shoqëria  “Spahiu Gjanc” shpk  rregjistruar si person juridik me Vendimin  e Gjykates se Rrethit Tirane nr. 30279, dt. 24/09/2003, të Gjykates së Rrethit Tirane, me numer Nipt K4131603O.
Shoqëria “Ani” shpk,  rregjistruar si person juridik ne QKR dt.01/05/2005, me numer Nipt K57916301B.
Shoqëria “Keanxho” shpk,  rregjistruar si person juridik prane QKR Tirane dt.24/11/2008,  me numer Nipt K82324006P.
Shoqëria “Fusha” shpk,  rregjistruar si person juridik me Vendimin e Gjykates se Rrethit Tirane nr. 2052, dt.18/02/1994,  me numer Nipt J619220118S.
Shoqëria “Avel” shpk,  rregjistruar si person juridik me Vendimin e Gjykates se Rrethit Tirane  nr. 28479, dt.04/11/2002,  me numer Nipt K31407010A.
Shoqëria “IRZ” shpk,  rregjistruar si person juridik me Vendimin e Gjykates se Rrethit Tirane  nr. 2656,  dt.10/03/1994,  me numer Nipt J72207019C.
Shoqëria “Construction Management Alleance Albania” shpk,  rregjistruar si person juridik me Vendimin e Gjykates se Rrethit Tirane  nr. 22360,  dt.02/12/1999,  me numer Nipt K72021002E.
Shoqëria “2A Power” shpk, rregjistruar si person juridik prane QKR Tirane,  dt.12/11/2008,  me numer Nipt K82312015A.
Shoqëria “Fatjon” shpk,  është përcaktuar si kryesuese e bashkimit te shoqerive dhe përfaqësohet nga administratori z. Bashkim GJOKA, i biri i Mustafes, i datëlindjes 10/07/1968, madhor dhe me zotësi juridike për të vepruar, për identitetin e të cilit u sigurova nga  Pasaporta nr. Z1104092. 
Hyrje

Duke patur parasysh se:
Qeveria e Shqipërisë: 
1. I ka dhënë një rol prioritar prodhimit, transmetimit dhe shpërndarjes së energjisë  elektrike nëpërmjet ndërtimit të hidrocentraleve të rinj ose rehabilitimit të hidrocentraleve ekzistues me anë të procedurave të koncesionit, për  përmirësimin e treguesve teknikë dhe ekonomikë të rrjetit elektrik kombëtar;  
2. Konsideron ndërtimin e hidrocentraleve si një element të rëndësishëm të politikës së zhvillimit të sektorit të energjisë.
3. Vlerëson formën “BOT” të koncesionit, si një formë koncesioni që bën të mundur nxitjen e investitorëve privatë për ndërtimin e hidrocentraleve të rinj me anën e kapitalit privat;
4. Është e angazhuar për krijimin dhe zhvillimin e tregut të brendshëm të energjisë elektrike brenda vendit;
5. Mirëpret investitorët vendas ose të huaj në ndërtimin e kapaciteteve të reja prodhuese të energjisë elektrike.
Koncesionari:
1. Ka kryer studimin tekniko-ekonomik dhe mjedisor, për ndërtimin dhe operimin e hidrocentraleve të sipërpërmendur, si një propozim i pakërkuar, dhe në përfundim të proçedurës përzgjedhëse konkurruese është vlerësuar si ofertuesi më i mirë.
2. Është i interesuar të investojë në ndërtimin e hidrocentraleve përkatës në përroin e Çajes,  rrethi Kukes, me qëllim prodhimin e energjisë elektrike dhe rritjen e sigurisë të furnizimit me energji elektrike të zonës;
3. Zotëron kapacitetet e nevojshme tekniko-financiarë, për të realizuar projektin e miratuar sipas objektit të kësaj marrëveshje; 
4. Zotëron aftesitë drejtuese, financiare dhe teknike të kërkuara si dhe aftësitë për të plotësuar këtë iniciativë në përputhje  me standardet ndërkombëtare.
Palët lidhin këtë kontratë koncesioni bazuar në Ligjin nr.9663 dt.18.12.2006 “Për koncesionet”, i ndryshuar, dhe në Vendimin e Këshillit të Ministrave  nr. 550, datë 29.08.2007, “Për përcaktimin e autoritetit kontraktues për ndërtimin me koncesion të hidrocentraleve “Bushtrica 1” dhe “Bushtrica 2” dhe bien dakord për sa më poshtë:

KREU I
DISPOZITA TË PËRGJITHSHME

Neni 1
Përkufizime dhe interpretime

1. Kudo që në këtë Kontratë përdoren termat e mëposhtme, ato do të kenë kuptimet përkatëse si vijon:
1.1 Kontrata e Koncesionit : Kjo kontratë, anekset dhe çdo dokument tjetër që do të bashkëlidhet me të si pjesë përbërëse dhe e pandarë.
1.2 Ligji “Për Koncesionet”: Ligji nr.9663, datë 18.12.2006  “Per koncesionet”, i ndryshuar.
1.3 Autoriteti Kontraktues: Ministria e Ekonomisë, Tregtisë dhe Energjetikës.
1.4 Koncesionari: Bashkimi i përkohshëm i shoqërive “Fatjon” shpk, “Spahiu Gjanc”shpk, “Ani” shpk, “Keanxho” shpk, “Fusha” shpk, “Avel” shpk, “IRZ” shpk, “Construction Management Alleance Albania” shpk, “2A Power” shpk, me seli ne qytetin e Tiranes, adresa: Rruga e Kavajes, Prapa Poliklinikes 9. Pall Gore, Kulla 1.


1.5 Hidrocentralet: Hidrocentralet “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2” dhe “Bushtrica 3”, me vendndodhje në lumin e Çajes,  rrethi Kukes, me fuqi të instaluar 28.300 (njezetetetemije e treqind) kW dhe prodhim të energjisë elektrike rreth  151,000,000 (njeqindepesedhjetenjemilion ) kWh,  i përbërë nga tërësia e objekteve që shërbejnë për prodhimin e energjisë elektrike duke përfshirë por pa u kufizuar në to: veprën e marrjes, kanalin e devijimit, bazenin e presionit, tubacionin që dërgon ujin në turbina, lidhjen me sistemin, ndërtesën e centralit së bashku me makineritë dhe pajisjet e intaluara në të.
1.6 Objekti: Financimi, projektimi, ndërtimi, vënia në punë, administrimi, mirëmbajta e hidrocentraleve dhe transferimi e tyre nga Koncesionari tek Autoriteti Kontraktues.
1.7 Investimi: Vlera totale në lekë që do të shërbejë për ndërtimin dhe paisjen me makineritë e nevojshme të hidrocentraleve, deri në fillimin e prodhimit të energjisë elektrike.
1.8 Punimet: Tërësia e veprimeve për projektimin inxhinierik, ndërtimin dhe vënien në punë të hidrocentraleve “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2” dhe “Bushtrica 3”,  në përputhje me projektin e zbatimit. 
1.9 Fillimi i punimeve: Zbatimi i projektit pas miratimit të tij sipas nenit 8.2 të kësaj kontrate.
1.10 Vënia në punë e hidrocentraleve: Fillimi i prodhimit të energjisë elektrike pas testimit sipas nenit 11 të kësaj kontrate. 
1.11 Kontratat: Të gjitha kontratat e nënshkruara nga Koncesionari, me sipërmarrësit për realizimin e punimeve ose çdo marrëveshje tjetër e lidhur me të tretët që ka si objekt operimin e hidrocentraleve dhe/ose sigurimin e fondeve financiare.
1.12 Leje dhe Liçenca: Akte administrative, që lëshohen nga autoritetet përkatës publikë për të bërë të mundur ushtrimin e veprimtarisë sipas objektit të kësaj kontrate, bazuar në legjislacionin në fuqi.
1.13 Operimi: Të gjitha veprimet e koncesionarit për prodhimin, furnizimin, transmetimin, shpërndarjen, eksportimin dhe shitjen e energjisë elektrike, në përputhje me kushtet e kësaj kontrate.
1.14 Tarifa koncesionare: Sasia vjetore e energjisë elektrike e shprehur në përqindje, që i jepet pa pagesë Autoritetit Kontraktues.
1.15 Llogaritja e afateve: Kur afati është caktuar me ditë, përjashtohet dita në të cilën ka filluar ngjarja ose koha nga e cila duhet të fillojë afati. Afati që është caktuar në muaj ose në vite mbaron me kalimin e asaj dite numerike të javës së fundit ose të muajit të fundit që ka të njëjtin emër ose numër me atë të ditës numerike që ka filluar afati. Kur një ditë e tillë mungon në muajin e fundit afati mbaron me kalimin e ditës së fundit të këtij muaji. Kur dita e fundit e një afati bie në ditë pushimi, afati mbaron në ditën e punës, që vjen pas asaj të pushimit.
1.16 Data Efektive: Nënkupton datën në të cilën kjo Kontratë hyn ne fuqi me VKM që ka miratuar këtë kontrate.
1.17 Subjekti i furnizimit me energji elektrike: Personi i liçencuar për furnizimin me energji elektrike të konsumatorëve në bazë të legjislacionit shqiptar.
1.18 Sigurimi i kontratës: Vlera monetare e ngurtësuar në një llogari të posaçme ose në në një shoqëri sigurimesh,  me qëllim që të garantojë Autoritetin Kontraktues në rastet e shkeljes së kontratës nga Koncesionari, sipas Nenit 14.
1.19 Ligj: Nënkupton çdo ligj organik, dekret, vendim të Këshillit të Ministrave ose çdo ligj tjetër që shpallet si i tillë, rregullore, udhëzim, urdhër, licensë, leje, autorizim ose çdo akt tjetër ligjor i shpallur nga Republika e Shqipërisë, vendime gjyqësore që kanë karakter unifikues, akte zyrtare të lëshuara nga çdo organ qëndror dhe/ose vendor, ashtu siç mund të ndryshojnë gjatë kohëzgjatjes së kësaj Kontrate.
1.20 Enti Rregullator i Sektorit të Energjisë Elektrike (ERE): Është institucioni rregullator i sektorit të energjisë elektrike që vepron sipas Ligjit nr. 9072, datë  22.05.2003, i ndryshuar.
1.21 Aneks: Çdo deklaratë, vërtetim, autorizim, vendim, urdhër ose dokument tjetër i nënshkruar nga palët që i bashkëlidhet kësaj Kontrate, si pjesë përbërëse dhe e pandarë e saj, tani apo në të ardhmen.


1.22 Instrument Financiar: Nënkupton çdo marrëveshje huaje, kredie, marrëveshje siguruese ose çdo instrument tjetër i përdorur nga Koncesionari në lidhje me financimin e objektit të këtij koncesioni, duke përfshire çdo ndryshim, shtesë, rinovim apo zëvendësim të secilit prej këtyre instrumenteve.
1.23 Pala Financuese: Nënkupton institucionet financiare të liçencuara si të tilla, që do të ndihmojë Koncesionarin në financimin e objektit të koncesionit.
1.24 “E Drejta për Kalim” do të thotë e drejta për të kaluar mbi dhe nën Shesh, dhe në çdo pjese të tij, si dhe për të hyrë dhe për të dalë në të, pa ndërhyrje të parregullt nga ndonjë palë e tretë me qëllimin e zbatimit të kësaj Marrëveshjeje.
1.25 “Shesh” do të thotë sheshi që gjendet rreth lumit  te Çajes, në përputhje me termat e referencës të përcaktuara në Dokumentat Standarde. 
1.26 “Gëzim i qetë” do të thotë e drejta ekskluzive për të zënë, përdorur dhe gëzuar Sheshin (duke përfshirë Objektet Ekzistuese) dhe të Drejtën për Kalim gjatë Afatit, në përputhje me këtë Marrëveshje, pa ndërhyrje të parregullt nga Autoriteti Kontraktues ose nga ndonjë Entitet Shtetëror.
2. Përveçse kur përmbajtja parashikon ndryshe, në këtë Kontratë:
2.1 Njëjësi e përfshin shumësin dhe anasjelltas;
2.2 Referimi tek njëra gjini përfshin edhe gjininë tjetër dhe gjininë asnjanëse;
2.3 Çdo frazë që fillon me fjalët "duke përfshirë", "përfshin", "në veçanti", "për shembull",’’ të tilla si apo të ngjashme, do të kuptohet si ilustruese dhe pa kufizim ndaj përgjithshmërisë së fjalëve të përgjithshme të lidhura;
2.4 Titujt e përdorur për nenet, paragrafet, nënparagrafet, Anekset dhe tabela e përmbajtjes janë vetëm për lehtësi referimi dhe nuk do të ndikojnë në interpretimin e kësaj Kontrate;
2.5 Referimet në dispozitat dhe Anekset janë, përveç rastit kur parashikohet ndryshe, referime tek dispozitat dhe anekset e kësaj Kontrate.
[bookmark: _Ref200516433]2.6 Pa paragjykim ndaj paragrafit të mësipërm, nëse ka ndonjë konflikt apo mospërputhje ndërmjet dispozitave dhe Anekseve dhe/ose ndonjë shtojcë të Anekseve dhe/ose çdo dokumenti tjetër që i referohemi në këtë Kontratë, konflikti apo mospërputhja do të  zgjidhet sipas rendit të mëposhtëm të përparësisë:
2.6.1 Kërkesat e Autoritetit Kontraktues në proçedurën konkurruese;
2.6.2 Oferta e Koncesionarit;
2.6.3 Dispozitat e kësaj kontrate;
2.6.4 Çdo Aneks tjetër dhe shtojcat e tyre; 
2.6.5 Çdo dokument tjetër qe i referohemi në këtë Kontrate ose çdo dokument tjetër bashkëlidhur kësaj Kontrate.

Neni 2
Objekti i koncesionit

Me anë të kësaj kontrate Autoriteti Kontraktues i autorizuar nga Këshilli i Ministrave të Republikës së Shqipërisë në bazë të ligjit “Për koncesionet”, i jep Koncesionarit me koncesion të formës BOT (që do të thotë ndërtim, operim dhe transferim i së drejtës së pronësisë dhe operimit, në përfundim të kontratës së koncesionit):
Financimin, projektimin, ndërtimin, vënien në punë, administrimin, mirëmbajtjen e hidrocentraleve “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2”, dhe “Bushtrica 3” dhe transferimin e tyre në përfundim të kontratës nga Koncesionari tek Autoriteti Kontraktues, konform kushteve dhe afateve të kësaj kontrate.




Neni 3
Karakteristikat e hidrocentraleve

3.1 Hidrocentralet “Çaje”, “Reke”, “Livadheve”, “Shkinak”, “Lapaj 2”, “Bushtrica 1”, “Bushtrica 2” dhe “Bushtrica 3” do të ndërtohen në lumin e Çajes,  rrethi Kukes, me këto karakteristika:

- Hidrocentrali “Çaje”
Kuotat e veprave
Kuota e veprës së marrjes			               1400 m
Kuota e godinës së centralit 			               1078 m
Fuqia e Instaluar  					    7000 kW
Prodhimi vjetor i energjisë elektrike			    35,200,000 kWh

Hidrocentrali “Reke”
Kuotat e veprave
Kuota e veprës së marrjes ne perroin e Rekes		    1554 m
Kuota e vepres se marrjes ne perroin e Lushit                   1550 m
Kuota e godinës së centralit 			                1400 m
Fuqia e Instaluar  					     2200 kW
Prodhimi vjetor i energjisë elektrike			     11,000,000 kWh

Hidrocentrali “Livadhe”
Kuotat e veprave
Kuota e veprës së marrjes			                 1630 m
Kuota e godinës së centralit 			                 1554 m
Fuqia e Instaluar  					      700 kW
Prodhimi vjetor i energjisë elektrike			      3,000,000 kWh

Hidrocentrali “Shkinak”
Kuotat e veprave
Kuota e veprës së marrjes ne lumin e Çajes		     1078 m
Kuota e vepres se marrjes ne perroin e Buzemadhit            1093 m
Kuota e godinës së centralit ne lumin e Çajes 		     842 m
Fuqia e Instaluar  					     7600 kW
Prodhimi vjetor i energjisë elektrike			     38,400,000 kWh

Hidrocentrali “Lapaj 2”
Kuotat e veprave
Kuota e veprës së marrjes		             	       569 m
Kuota e godinës së centralit 			                  525 m
Fuqia e Instaluar  					      1700 kW
Prodhimi vjetor i energjisë elektrike			      8,400,000 kWh

Hidrocentrali “Bushtrica 1”
Kuotat e veprave
Kuota e veprës së marrjes		                            525 m
Kuota e godinës së centralit 			                422 m
Fuqia e Instaluar  					     3900 kW
Prodhimi vjetor i energjisë elektrike			    23,000,000 kWh
Hidrocentrali “Bushtrica 2”
Kuotat e veprave
Kuota e veprës së marrjes		                            422 m
Kuota e godinës së centralit 			                355 m
Fuqia e Instaluar  					     2900 kW
Prodhimi vjetor i energjisë elektrike			    18,000,000 kWh

Hidrocentrali “Bushtrica 3”
Kuotat e veprave
Kuota e veprës së marrjes			                355 m
Kuota e godinës së centralit 			                296 m
Fuqia e Instaluar  					     2300 kW
Prodhimi vjetor i energjisë elektrike			    14,000,000 kWh


Neni 4
Periudha e koncesionit

4.1 Koncesioni jepet për një periudhë prej 35 (tridhjetepesë) vjetësh nga Data Efektive dhe përfundon në ditën e përvjetorit të 35-të të Datës Efektive (“Periudha Efektive”). Megjithatë, në rastin e Zgjidhjes përpara afatit 35 vjeçar, Periudha e Koncesionit do të nënkuptojë dhe do të kufizohet tek periudha që fillon nga Data Efektive dhe mbaron në Datën e Zgjidhjes.
4.2 Rastet e zgjatjes së Periudhës së Koncesionit:
4.2.1 Palët bien dakord se për shkaqe që ndikojnë drejtpërdrejt në Projekt (jo të shkaktuara nga Koncesionari) ku përfshihet vetëm Forca Madhore periudha e koncesionit do të zgjatet, në përputhje me kohën e duhur që projekti të konsiderohet si rentabël dhe financiarisht i përshtatshëm në përputhje me analizat financiare të “Vlerës për Para”, “IRR” apo çdo lloj analize tjetër të përshtatshme për vlerësime të tilla. 
4.2.2 Palët bien dakord se Periudha e Koncesionit do të zgjatet në rastin e një Ngjarjeje të Forcës Madhore, për një periudhë kohe të barabartë me kohën që ka zgjatur Ngjarja dhe kohën e arsyeshme që nevojitet për riparimin e dëmeve të shkaktuara, me kusht që vetë Ngjarja të ketë zgjatur një periudhë kohe që e kalon 1 (një) muaj.

KREU II
TE DREJTAT DHE DETYRIMET E AUTORITETIT KONTRAKTUES

Neni 5
Të drejtat koncesionare - Sheshi

5.1 Dhënia e të Drejtave Koncesionare
Që në Datën e Hyrjes në Fuqi, Autoriteti Kontraktues i jep Koncesionarit, i cili i pranon të drejtat ekskluzive për të gjithë Afatin:
i) të projektojë, financojë, ndërtojë, testojë, të ketë në pronësi, të operojë dhe të mirëmbajë Hidrocentralin;
ii) t’i zgjerojë e shtojë Objektet Ekzistuese, nese ka, të ketë në pronësi pjesët e Objekteve Ekzistuese të zgjeruara a të shtuara, kur është e mundur të bëjë veçimin e këtyre pjesëve në përputhje me Ligjin, dhe të shfrytëzojë dhe mirëmbajë Objektet Ekzistuese. 
iii) në varësi të Nenit 5.2 më poshtë, të ketë Gëzim të Qetë;



iv) t’i kthejë sërish Autoritetit Kontraktues përdorimin e Sheshit dhe të Drejtën për Kalim, dhe t’i transferojë Autoritetit pronësinë e Hidrocentralit dhe të Objekteve Ekzistuese të shtuara, kur është e mundur, me mbarimin e Afatit, si dhe, në çdo rast, t’i kryejë ato veprime, të cilat janë të pazgjidhmërisht të lidhura me këto aktivitete (së bashku, “të Drejtat Koncesionare”); dhe
v) Koncesionari do të ketë të drejtën ekskluzive ndaj çdo atributi mjedisor që mund të gjenerohet nga Projekti, duke përfshirë por duke mos u kufizuar në çertifikatat CER,
5.2 Dhënia e Sheshit
Pamvarësisht nga sa parashikohet në Nenin 5.1 më sipër, Sheshi, e Drejta për Kalim, Gëzimi i Qetë do të konsiderohen se i jepen koncesionarit vetëm pasi Koncesionari të pajisë Autoritetin Kontraktues me kopje autentike të çertifikatave siguruese që vërtetojnë (në një masë të arsyeshme të kënaqshme për Autoritetin Kontraktues), se Koncesionari është pajisur me policat e sigurimit dhe garancitë e kërkuara për këtë qëllim në përputhje me nenin 15 të kësaj kontrate.
Në lidhje me dhënien e Sheshit, të Drejtës për Kalim, Gëzimit të Qetë dhe të drejtës për akses dhe për të përdorur ujin e lumit te Çajes, Koncesionari e pranon Sheshin “siç është” që nga data e një dhënieje të tillë, si dhe Autoriteti Kontraktues nuk do të kryejë ndonjë shpenzim, as nuk do të jetë përgjegjës për ndonjë Pretendim përkundrejt Koncesionarit, në lidhje me gjendjen e Sheshit.

Neni 6
Monitorimi dhe mbikqyrja e përgjithshme


6.1 Monitorimi
Autoriteti Kontraktues, ka të drejtë që në periudha kohore prej 3 muajsh, gjatë periudhës së koncesionit, nëpërmjet të autorizuarve të tij, të monitorojë objektin e koncesionit për të verifikuar zbatimin e detyrimeve që rrjedhin nga kontrata në të gjitha fazat e zbatimit të saj.
Megjithatë, Autoriteti Kontraktues mund të ushtrojë këtë monitorim në çdo kohë në rast se ka informacione të arsyeshme dhe të besueshme në lidhje me mosekzekutimin e detyrimeve të kësaj Kontrate.  
6.2 Mbikqyrja e përgjithshme e punimeve
Autoriteti Kontraktues, ka të drejtë të ushtrojë mbikqyrje të përgjithshme me afate tre mujore, gjatë realizimit dhe vënies në punë me synim që të verifikojë se ecuria e punimeve, cilësia dhe konformiteti të jenë në përputhje me programin e përgjithshëm të realizimit dhe të dokumentacionit të projektit.
Në rast të shkeljeve të Kontratës, të konstatuara gjatë monitorimit dhe mbikqyrjes së përgjithshme, Koncesionari do të njoftohet me shkrim për masat që do të merren dhe detyrat që do t’i lihen, si dhe mënyrën dhe afatet e zbatimit të tyre. 

Neni 7
Detyrimet e Autoritetit Kontraktues

Autoriteti Kontraktues merr përsipër detyrimet e mëposhtme:
7.1 Të sigurojë vazhdimësinë e kësaj kontrate pavarësisht ndryshimeve të objektivave të Sektorit Elektroenergjetik Shqiptar. 
7.2 Autoriteti Kontraktues me kërkesë të Koncesionarit merr përsipër të bëjë të gjitha përpjekjet për të ndihmuar këtë të fundit tek organet shtetërore për çdo pengesë që mund të haset në kuadër të pajisjes me leje, licensa, autorizime apo çdo lloj tjetër leje që nevojitet për ekzekutimin e punimeve dhe operimin e kësaj vepre. Ky parashikim nuk është i zbatueshëm kur mospajisja me leje, licensë, autorizim, etj, vjen si rezultat i mospërmbushjes së kërkesave ligjore përkatëse për shkak të Koncesionarit. 

7.3 Të miratojë projektin e Zbatimit të hidrocentraleve, të përgatitur nga vetë Koncesionari, në përputhje me propozimin për të cilin është shpallur fitues në procedurën e garës. 
7.4 Të ndihmojë Koncesionarin në marrëdhënie dhe në lidhjen e marrëveshjeve/kontratave me institucione publike për qëllime të realizimit të objektit të kësaj kontrate.
7.5 Të garantojë, nëse kërkohet nga Koncesionari, detyrimin e subjektit të furnizimit të energjisë elektrike për të blerë energjinë elektrike të prodhuar nga këto hidrocentrale, përmes një kontrate afatgjatë  në përputhje me legjislacionin në fuqi.
7.6 Të garantojë Koncesionarin që ndërtimi i veprave të tjera hidroteknike nuk do të ndikojë në mbarëvajtjen e projektit të Koncesionarit. 
7.7 Autoriteti Kontraktues është pergjegjës për detyrimet ligjore dhe kontraktore në rast të mospërmbushjes së këtyre detyrimeve nga ana e tij duke shpërblyer të gjitha dëmet e shkaktuara Koncesionarit për shkak të shkeljes së Kushteve të përcaktuara në kontratën e koncesionit.

KREU III
TE DREJTAT DHE DETYRIMET E KONCESIONARIT

Neni 8
Detyrimet e Koncesionarit

8.1 Koncesionari është i detyruar të zbatojë Projektin dhe objektin e Kontratës konform termave dhe kushteve të saj.
Veçanërisht Koncesionari duhet që:
Të themelojë brenda 30 (tridhjetë) ditësh nga hyrja në fuqi e Kontratës së Koncesionit, shoqërinë koncesionare, që do t’i nënshtrohet të gjitha dispozitave ligjore, që rregullojnë veprimtarinë e shoqërive tregtare në Shqipëri.
Me krijimin e shoqërisë së re koncesionare, të gjitha të drejtat dhe detyrimet e lidhura me këtë kontratë do të transferohen nga Koncesionari tek Shoqëria Koncesionare duke filluar që nga data e regjistrimit të Shoqërisë Koncesionare në Qendrën Kombëtare të Regjistrimit.
Koncesionari dhe shoqëria e re e krijuar do të jenë solidarisht përgjegjës për të gjitha të drejtat dhe detyrimet e parashikuara në këtë kontratë. 
Një kopje e aktit të themelimit, statutit dhe regjistrimit të shoqërisë së re si person juridik, do ti dorëzohet Autoritetit Kontraktues brenda 10 ditëve nga data e regjistrimit, për të marrë miratimin e këtij të fundit, duke patur parasysh që miratimi i këtij të fundit të jepet brenda 30 ditëve nga data e paraqitjes së dokumentit përkatës. Në rast vonese për shprehjen e miratimit, konsiderohet se Autoriteti Kontraktues nuk ka vërejtje apo sugjerime në lidhje me themelimin e personit të ri juridik. Në mënyrë të veçantë kërkohet që në përmbajtjen e Statutit te përfshihen të paktën:
i. Forma e shoqërisë: Forma e shoqërisë do të jetë “shoqëri me përgjegjësi të kufizuar” ose “shoqëri aksionere”, duke funksionuar në zbatim të ligjit nr. 9901, datë 14.04.2008, “Për Tregtarët dhe Shoqëritë Tregtare”; 
ii. Objekti i shoqërisë: Ndërtimi, operimi dhe transferimi i hidrocentraleve “Çajes”, “Rekes”, “Livadheve”, “Shkinak”, “Lapaj 2”, “Bushtrica 1”, “Bushtrica 2” dhe “Bushtrica 3”, tek Autoriteti Kontraktues, ku përfshihet financimi, ndërtimi, vënia në punë, prodhimi, furnizimi, transmetimi, shpërndarja, eksportimi dhe shitja e energjisë elektrike, në zbatim të kësaj Kontrate Koncesioni. (Nuk lejohet asnjë lloj tjetër veprimtarie tregtare përveç atyre që ushtrohen në kuadër të kësaj Kontrate);
iii. Kohëzgjatja: Shoqëria do të ushtrojë aktivitetin e saj në përputhje me afatin e kësaj Kontrate Koncesioni;
iv. Themeluesi i shoqërisë: Shoqëria e re do të themelohet vetem nga Koncesionari.
8.2 Të paraqesë pranë Autoritetit Kontraktues, për miratim projektin e zbatimit, brenda 6 muajve nga dita e hyrjes në fuqi të kësaj kontrate.

8.3 Të marrë të gjitha lejet dhe licensat e nevojshme për realizimin e kësaj kontrate në përputhje me legjislacionin shqiptar në fuqi.
8.4 Të zbatojë preventivin e paraqitur sipas Aneksit 1 bashkëlidhur kontratës;
8.5 Të marrë masa që çdo investim të bëhet sipas afateve të përcaktuar dhe me cilësinë e kërkuar në këtë Kontratë;
8.6 Të zbatojë projektin për ndërtimin e hidrocentraleve “Çaje”, “Reke”, “Livadhe”, “Shkinak”, “Lapaj 2”, “Bushtrica 1”, “Bushtrica 2” dhe “Bushtrica 3”, me fuqi totale të vendosur jo më pak se  28,300 kW;
8.7 Të administrojë projektin për periudhën e koncesionit; 
8.8 Të kërkojë nëse e gjykon me interes dhe të përshtatshme, zbatimin e detyrimit të Autoritetit Kontraktues sipas pikës 5 të nenit 7, më sipër. 
8.9 Të parandalojë dhe kontrollojë çdo ndotje mjedisore të shkaktuar nga ndonjë punim i tij dhe te ktheje ambjentin, me shpenzimet e veta, ne situaten e meparshme (para ndotjes).
8.10 Të përballojë të gjitha shpenzimet që lidhen me dëmet që eventualisht mund t’i shkaktohen Autoritetit Kontraktues apo palëve të treta.
8.11 Të mbajë te informuar Autoritetin Kontraktues për çdo rrethanë që mund të ketë ndikim në ecurinë e projektit;
8.12 Të marrë masa për të garantuar respektimin e dispozitave të Kodit të Punës dhe rregulloreve përkatëse të sigurimit teknik, të disiplinës teknike, të mbrojtjes në punë, të higjenës dhe sigurimit nga zjarri, për të parandaluar çdo dëm e fatkeqësi në punë.
8.13 Koncesionari nuk duhet të ndërhyjë në burimet ujore që furnizojnë ujësjellësin e zonës; 
8.14 Koncesionari duhet të marrë masa për zbatimin e detyrimeve që rrjedhin nga zbatimi i legjislacionit në fuqi për ruajtjen e ekosistemit natyror, si dhe të sasisë së ujit ekologjik në shtratin parësor të burimit ujor (lumit/përroit) në përputhje me rregullat ligjore në fuqi; 
8.15 Koncesionari duhet të sigurojë ujin e nevojshëm për vaditje, në përputhje me nevojat e bujqësisë dhe legjislacionin në fuqi për rezervat ujore.
8.16 Në veprimtarinë e tij të zbatojë legjislacionin shqiptar në fuqi; 
8.17 Koncesionari ka të drejtë, kundrejt zgjedhjes së tij për shitjen e energjisë që i përket pjesës së tij të energjisë elektrike të prodhuar nga hidrocentralet, po ashtu me qëllim marrjen e çertifikatave të gjelbërta apo ndonjë nxitje tjetër ekuivalente, që ka të bëjë me prodhimet e energjive të rinovueshme, duke patur parasysh parashikimin e pikës 8 të këtij neni.
8.18 Në kuadër të zbatimit të punimeve për realizimin e projektit, bazuar në ligjin nr. 8402, datë 10.9.1998, “Për kontrollin dhe disiplinimin e punimeve të ndërtimit” dhe Udhëzimit të Këshillit te Ministrave nr. 3, datë 15.2.2001, “Për mbikqyrjen dhe kolaudimin e punimeve të ndërtimit”, Koncesionari është i detyruar të emërojë një subjekt në rolin e mbikqyrësit të punimeve. Ai mund të jetë person fizik, juridik, vendas apo i huaj, i pajisur me licencën përkatëse për ushtrimin e kesaj veprimtarie. 
8.19 Të paguajë të gjitha shpenzimet për publikimet e bëra, si dhe shpenzimet noteriale.

Neni 9
Vlerësimi i investimeve

9.1 Mbi bazën e të dhënave të projektit, investimet që duhet të kryhen nga koncensionari janë në vlerën totale prej 3,673,402,000 (tremiliard e gjashteqindeshtatedhjetetremilion e katerqinde dymije) lekë, nga te cilat 1,566,829,500 (njemiliard e peseqindegjashtedhjetegjashtemilion e teteqindenjezetenentemije e peseqind) lekë do të investohen në makineri e pajisje, sipas Aneksit nr. 1.
9.2 Vlerësimi i mësipërm mund të pësojë ndryshime të mundshme, me marrëveshje ndërmjet palëve:
- pas variantit përfundimtar të projektzbatimit;
- në çdo kohë gjatë zbatimit të projektit në ndërtimin e veprës;

9.3 Vlera e ndryshuar e investimit mund të jetë më e madhe se 3,673,402,000 (tremiliard e gjashteqindeshtatedhjetetremilion e kateqindedymije) lekë, por jo më e vogël se 3,489,731,900 (tremiliardekaterqindetetedhjetenentemilion e shtateqindetridhjetenjemije e nenteqind) lekë, që përfaqeson një ndryshim të investimit në vlerën 5% (pesë përqind) të investimit total të parashikuar.
 
Neni 10
Programi punimeve

Koncesionari merr përsipër të zbatojë programin e mëposhtëm kohor të punimeve :
10.1 Koncesionari merr përsipër të fillojë punimet për zbatimin e projektit brenda 30 (tridhjete) ditësh nga data e lëshimit të lejes së ndërtimit. Aplikimi për pajisjen me leje ndërtimi, do të kryhet brenda 30 (tridhjete) ditëve nga data e miratimit te projektzbatimit përfundimtar nga Autoriteti Kontraktues.
10.2 Koncesionari merr përsipër të verë në punë hidrocentralet brenda 22 (njezet e dy) muajve nga hyrja ne fuqi e kontrates, sipas grafikut të punimeve të paraqitur në Aneksin 2, bashkëlidhur.
10.3 Këto afate do të ndryshohen me marrëveshje midis Autoritetit Kontraktues dhe Koncesionarit, nëse marrja e lejeve nga institucionet përkatëse është vonuar përtej kohës së rregullt proçeduriale për marrjen e tyre. 
10.4 Koha e shtyrjes do të jetë sa koha e vonesave të krijuara nga subjektet shtetërore. 

Neni 11
Testimi i veprës

11.1 Në përfundim të punimeve, duhet të kryhet testimi i veprës, për të siguruar funksionimin e hidrocentraleve. Testimi do të fillojë brenda 30 (tridhjetë) ditëve nga marrja e njoftimit të bërë nga Koncesionari tek Autoriteti Kontraktues.
11.2 Ky testim do të kryhet nën kontrollin e një grupi pune, në përbërje të të cilit do të ketë përfaqësues të Autoritetit Kontraktues dhe të Koncesionarit, të cilët do të konkludojnë me një raport përfundimtar për vënien ose jo në punë të hidrocentralit, brenda 60 ditëve nga fillimi i testimit, duke patur parasysh kompleksitetin e veprës.
11.3 Në rast mospjesëmarrjeje të Autoritetit Kontraktues gjatë testimit, Koncesionari ka të drejtë të kryeje vetë testimin dhe vënien në punë të veprës, duke njoftuar Autoritetin me shkrim, brenda 30 ditëve nga testimi dhe vënia në punë.
	 
Neni 12
Zgjidhja e kontrates se koncesionit

12.1 Zgjidhja e njeanshme e kontrates nga Autoriteti Kontraktues do te behet ne rastet e meposhtme:
12.1.1 Koncesionari nuk fillon punen per 6 (gjashte) muaj (per shkak te tij) nga data e  marrjes se lejes se ndertimit sipas nenit 10.1. Ne kete rast Autoriteti Kontraktues ka te drejte te marre vleren e Sigurimit te Kontrates te parashikuar ne nenin 14, dhe asnje lloj tjeter penaliteti per kete shkelje.
12.1.2 Ne rast te mosrealizimit te fuqise se vendosur mbi 10 % te asaj sipas projektit te propozuar nga Koncesionari; 
12.1.3 Kur Koncesionari transferon aksionet/kuotat e Shoqerise se re koncesionare, pa miratim te Autoritetit Kontraktues.


12.1.4 Kur Koncesionari braktis punimet e zbatimit per me shume se 100 (njeqind) dite te njepasnjeshme. Ne kete rast Autoriteti Kontraktues ka te drejte te marre vleren e Sigurimit te Kontrates te parashikuar ne nenin 14 dhe asnje lloj tjeter penaliteti per kete shkelje.
12.1.5 Kur shoqeria e re koncesionare eshte ne proçes falimentimi dhe/ose likuidimi, per faj te koncesionarit. Nese eshte e aplikueshme, Autoriteti Kontraktues ka te drejte te marre vleren e Sigurimit te Kontrates te parashikuar ne nenin 14.
12.1.6 Kur Koncesionari nuk zbaton ne menyre te perseritur nje/disa nga detyrimet e tij te parashikuara ne kete Kontrate, qe perbejne nje ose disa shkelje thelbesore te kesaj kontrate .
12.1.7 Kur nuk siguron financimin e projektit brenda 12 muajve nga hyrja në fuqi e kontratës. 
Zgjidhja e njeanshme e kontrates nuk çliron Koncesionarin nga detyrimi per te vazhduar zbatimin e kontrates deri ne momentin e dorezimit te hidrocentralit tek Autoriteti Kontraktues. Palet bien dakord qe dorezimi do te behet brenda nje afati kohor prej 60 ditesh, duke filluar nga momenti i zgjidhjes. 
Nese ky detyrim nuk permbushet nga Konçesionari atehere, Autoriteti Kontraktues, ka te drejte te marre persiper perkohesisht administrimin e hidrocentraleve, per sigurimin e nje sherbimi te efektshem dhe te panderprere.
12.2 Zgjidhja e njeanshme e kontrates nga Koncesionari;
Koncesionari ka te drejte te zgjidhe kete Kontrate kur Autoriteti Kontraktues eshte ne shkelje serioze te detyrimeve te tij kontraktore (duke perfshire edhe veprimet shteterore thelbesisht ne kundershtim me marreveshjen) dhe nuk e korrigjon kete shkelje, brenda afatit te percaktuar ne piken 12.4 te ketij neni. Ne kete rast, Koncesionari ka te drejte te terheqe mbrapsht Sigurimin e Kontrates. 
12.3 Zgjidhja e kontrates nga secila pale
Secila nga palet ka te drejte te zgjidhe kontraten kur:
12.3.1 ndodhin veprime shteterore thelbesisht ne kundershtim me marreveshjen.
12.3.2megjithe plotesimin e kritereve per aplikim per leje, liçenca ne perputhje me legjislacionin ne fuqi, nga ana e Koncesionarit dhe nderhyrjen e Autoritetit Kontraktues, nuk eshte pajisur me to, per fillimin e punimeve dhe/ose operimin e Projektit.
12.3.3 ndodhin rastet e parashikuara nga neni 20 pika 20.3 e kesaj kontrate.
12.4 Njoftimi i zgjidhjes se kontrates
Secila nga Palet qe kerkon zgjidhjen e kesaj Kontrate ne perputhje me kete nen, do te njoftoje paraprakisht me shkrim Palen tjeter. Njoftimi duhet te permbaje:
i. Detajet e duhura duke nenvizuar shkakun e zgjidhjes;
ii. Daten e perfundimit te kontrates, ne rast te moskorrigjimit te shkeljes brenda  60 diteve  nga data e njoftimit ose brenda afateve te tjera te percaktuara me marreveshje midis paleve;
iii. Hollesite e llogaritjes se pagesave si rezultat i zgjidhjes se kontrates;
iv. Çdo informacion tjeter te rendesishem. 
12.5 Zgjidhja e kontrates me konsensus:
Palet kane te drejte ta zgjidhin kontraten e koncesionit me pelqim te dyanshem, duke negociuar menyren e kompensimit te investimit. Ne çdo rast, Koncesionari ka te drejte te terheqe mbrapsht Sigurimin e Kontrates nese ekziston.  
[bookmark: _DV_C874]12.6 Te Drejtat e Paleve Financuese dhe zevendesimi i koncesionarit.
[bookmark: _Ref195446116][bookmark: _DV_C875]12.6.1 Njoftimi i Paleve Financuese:
[bookmark: _DV_C876][bookmark: _Ref195446954][bookmark: _DV_C878]Menjehere pas marrjes dijeni per shkelje serioze nga ana e koncesionarit te detyrimeve kontraktore, qe cenojne zbatimin dhe operimin e koncesionit ose sjellin si pasoje zgjidhjen e kontrates sipas pikave 12.1.2, 12.1.3, 12.1.4, 12.1.5 e 12.1.6 te nenit 12 te kesaj kontrate, Autoriteti Kontraktues perveç njoftimit te koncesionarit sipas pikes 12.4 te ketij neni, njofton edhe Palen Financuese me qellim dhenien e nje mundesie, kesaj te fundit, per te ndihmuar koncesionarin per te korrigjuar ose marre masa per te rregulluar keto shkelje brenda 60 ditesh nga data e nje njoftimi te tille ose brenda nje periudhe tjeter sipas marreveshjes se paleve. Autoriteti Kontraktues i jep Pales Financuese ndihmese te arsyeshme per kete qellim.


12.6.2 Zevendesimi i Koncesionarit 
[bookmark: _DV_C879][bookmark: _DV_C880]Ne rast se nuk eshte bere i mundur korrigjimi i shkeljes nga koncesionari, me zgjidhjen e kontrates, Pala Financuese (nese e gjykon me interes) zgjedh, te nderhyje duke i propozuar Autoritetit Kontraktues, transferimin e Projektit ne duart e nje subjekti zevendesues i cili duhet qe te kete, ekspertizen, aftesite, reputacionin dhe gjendjen financiare te pakten te barazvlershme me ate te Koncesionarit, por gjithsesi per nje periudhe qe nuk do te tejkaloje afatin prej 12 muajsh; 
[bookmark: _DV_C883]Ne lidhje me sa me siper, Autoriteti Kontraktues nuk do te pengoje apo vonoje pa arsye, pelqimin e tij dhe do te beje ato veprime qe kerkohen ose jane te dobishme per te realizuar kete transferim te drejtash ne lidhje me Palet Kontraktuese. 
Zevendesuesi, do te kete te drejten e menaxhimit/administrimit te projektit dhe do te realizoje te gjitha te drejtat dhe detyrimet e koncesionarit, por nuk do te kete te drejte te shese, te transferoje, te vendose barra siguruese mbi hidrocentralet.
[bookmark: _DV_C891]12.6.3. Nëse Pala Financuese vendos të mos ushtrojë të drejtat e parashikuara në këtë nen, ose nëse edhe pas ushtrimit të këtyre të drejtave nuk arrihet në një zgjidhje të arsyeshme për vashdimësinë e projektit, kontrata do të zgjidhet.
12.7 Pagesat ne rast zgjidhjeje te Kontrates
12.7.1 Pagesat e zgjidhjes se kontrates nga Autoriteti Kontraktues per faj te koncesionarit.
Ne rast te zgjidhjes se Kontrates per faj te Koncesionarit, Autoriteti Kontraktues merr persiper shlyerjen ndaj Koncesionarit te te gjitha shumave te papaguara (duke perfshire, por pa u kufizuar ne to, kostot e parapaguara, kostot nga demet, tarifat e anullimit dhe shuma te tjera per t’u paguar, duke perfshire edhe rastin e pershpejtimit) sipas Dokumenteve Financiare ne masen e investuar ne Projekt, ose te premtuara per t’u investuar ne Projekt (premtimet te jene te dokumentuara rregullisht).    
12.7.2 Pagesat e zgjidhjes se kontrates nga Koncesionari per faj te Autoritetit Kontraktues.
Ne rast te zgjidhjes se kontrates per faj te Autoritetit Kontraktues, ky i fundit duhet t’i paguaje koncesionarit (duke perfshire por pa u kufizuar tek Veprimet Shteterore Thelbesisht ne Kundershtim me Marreveshjen), vleren e investimit  te kryer deri ne momentin e zgjidhjes se kontrates, si dhe fitimin e munguar, qe Koncesionari mund te nxirrte deri ne perfundim te Periudhes se Koncesionit te kesaj kontrate (35 vjet), siç llogaritet ne paragrafin me poshte:
Fitimi i munguar = (35 – Numrin e viteve deri ne daten e Zgjidhjes) x 0,6 x (Kthimi Mesatar mbi Kapitalin per periudhen prej 3 vitesh te njepasnjeshem qe i paraprin Zgjidhjes) x (vlera mesatare e Kapitalit te Vet per periudhen prej 3 vitesh te njepasnjeshem qe i paraprin Zgjidhjes).
12.7.3 Pagesat e zgjidhjes se kontrates nga secila pale 
Ne rast zgjidhjeje te kontrates nga secila pale, sipas pikes 12.3.1 ose pikes 12.3.2 te ketij neni, secila pale  merr persiper shlyerjen e detyrimeve per pagese ndaj pales tjeter. 

Neni 13
Kontratat

13.1 Koncesionari ka të drejtë të lidhë kontrata sipërmarrjeje për zbatimin e punimeve të projektit dhe çdo lloj kontratë tjetër, me qëllim realizimin e objektit të koncesionit, duke respektuar kufizimin e vendosur në nenin 17.2 te kesaj kontrate. Në të gjitha kontratat, Koncesionari është i detyruar të respektojë kushtet e kësaj Kontrate koncesioni.
Koncesionari duhet të pajisë Autoritetin Kontraktues me informacionin e mëposhtëm për nën-kontraktuesin e propozuar:
i) Emrin e tij dhe adresën;
ii) Qëllimet për të cilat nën-kontraktuesi i propozuar do të  kontraktohet, duke përfshirë çdo shërbim që do të ofrohet nga nën-kontraktuesi i propozuar; dhe 
iii) Vlerën e nënkontratës
iv) Çdo informacion i mëtejshëm i kërkuar në mënyrë të arsyeshme nga Autoriteti Kontraktues.
13.2 Koncesionari është përgjegjës përpara Autoritetit Kontraktues individualisht dhe solidarisht me nënkontraktuesin, për përmbushjen e detyrimeve nga ana e nënkontraktuesit.
13.3 Autoriteti Kontraktues nuk merr përsipër asnjë detyrim kundrejt sipërmarrësve, furnizuesve dhe të tretëve, në rast të mosmarrëveshjeve që mund të lindin ndërmjet këtyre të fundit dhe Koncesionarit. 

Neni 14
Sigurimi i kontratës

14.1 Koncesionari, para nënshkrimit të kontratës, duhet të ketë ngurtësuar në një institucion bankar ose ne nje shoqeri sigurimesh, brenda territorit të Republikës së Shqipërisë, për llogari të Autoritetit Kontraktues, një shumë prej 257,138,140 (dyqindepesedhjeteshtatemilion e njeqindetridhjeteetetemije e njeqindedyzet) leke, që përbën 7 % të vlerës totale të investimit. Formulari i sigurimit të kontratës është pjesë përbërëse, dhe i bashkëlidhet kësaj kontrate.
14.2 Koncesionarit i lejohet të ç’ngurtësojë këtë vlerë, bazuar në parashikimet e nenit 11, brenda 30 (tridhjetë) ditëve nga kryerja e testimit të veprës dhe vënia në punë.
14.3 Sigurimi i Kontrates do të shërbejë për të garantuar zbatimin në mënyrën e duhur dhe brenda afatit të parashikuar, të detyrimeve të Koncesionarit në lidhje me perfundimin e punimeve të ndërtimit dhe përfundimin e testimit.

Neni 15
Sigurimet

15.1 Koncesionari ne çdo kohe do te pajiset, mbaje dhe riperterije ato garanci sigurimi te kerkuara ne lidhje me ushtrimin e te Drejtave Koncesionare dhe perdorimin e Objekteve Ekzistuese (ne se ka), dhe do t’i percjelle, ose do te kujdeset qe t’i percillen Autoritetit Kontraktues kopjet e çertifikuara te çdo çertifikate sigurimi pas marrjes se nje njoftimi te arsyeshem paraprak prej Autoritetit Kontraktues.
15.2 Koncesionari duhet të siguroje punimet e ndërtimit/montimit të objektit dhe më pas objektin e plotë gjatë gjithë kohëzgjatjes së kontratës, të paktën nga rreziqet e parashikuara nga klasat e sigurimit 8 e 9 të nenit 7 të Ligjit 9267 dt.29.07.2004 “Për veprimtarinë e sigurimit, të risigurimit dhe ndërmjetësimit në sigurime dhe risigurime” gjatë gjithë periudhës së Koncesionit dhe do të dorëzoje pranë Autoritetit Kontraktues një kopje të tij çdo vit, brenda një afati 15 ditor nga data e sigurimit.
15.3 Në rast të dëmtimeve në fazën e ndërtimit, apo gjatë operimit të objektit vlera e dëmit e kompensuar nga sigururesi sipas kontratave përkatëse të sigurimit duhet të perdoret për të  rindërtuar, riparuar, risistemuar dhe për të rikthyer objektin në gjendjen që ishte para dëmtimit. Pjesa e zbritshme nga shuma qe siguruesi do te paguaje per kompesimin e demit do te perballohet nga koncesionari.
15.4 Koncesionari duhet të sigurojë përgjegjësine e tij për dëmtimet që mund t’u shkaktohen palëve të treta për shkak të ushtrimit të veprimtarisë.
15.5 Sigurimi do të kryhet për kufij përgjegjësie jo më të ulet se 200 000 Euro për çdo ngjarje dhe 500 000 Euro në vit. Pjesa e zbritshme nuk mund të jetë më e lartë se 1000 Euro për çdo ngjarje dhe 2000 Euro në vit.
15.6 Autoriteti Kontraktues do të shënohet si i bashkësiguruar në të gjitha kontratat e sigurimit.



Neni  16
Tarifa koncesionare dhe vlera e riinvestimit

16.1 Tarifa koncesionare
Koncesionari duhet të paguaje për llogari të Autoritetit Kontraktues një tarife koncesionare të barabartë me vlerën e 5 % (pese perqind) të prodhimit vjetor të energjisë elektrike, si dhe të çdo  përfitimi tjetër që Koncesionari do të ketë, në raport të drejtë me përqindjen që përfaqëson tarifën koncesionare, nga prodhimi i kësaj energjie elektrike, duke përfshirë por pa u limituar në të drejtat që rrjedhin nga reduktimi i karbonit dhe gazrave të  tjerë në atmosferë.
Kjo tarifë nuk do të jetë objekt ndryshimesh deri në përfundim të kohëzgjatjes së kontratës së koncesionit.
16.2 Vlera e riinvestimit
Duke filluar nga viti i 25-të nga hyrja në fuqi e kësaj kontrate, Koncesionari do të riinvestojë 60 % (gjashtedhjete perqind) të vlerës së investimit për makineri dhe pajisje, sipas një grafiku që do të hartohet nga palët për këtë qëllim. Kjo vlerë do të aktualizohet sipas indeksit të inflacionit.

Neni 17
Kufizimet

17.1 Për çdo transferim të aksioneve/të kapitalit themeltar të saj tek të tretët Koncesionari ose shoqëria e re koncesionare duhet  të marrë pëlqimin paraprak të Autoritetit Kontraktues. 
17.2 Koncesionari nuk ka të drejtë te nënkontraktoje asnjë nga detyrimet e tij sipas kësaj Kontrate, per vlera me te medha se 50% te vleres se investimit, pa  marrë miratimin paraprak, me shkrim, të Autoritetit Kontraktues. Për mënjanimin e ndonjë keqkuptimi furnizuesit e pajisjeve, materialeve dhe/ose dërgesave nuk do të konsiderohen nën-kontraktore sipas kësaj Kontrate. 
17.3 Shoqëria e re që do të krijohet, sipas nenit 8.1, dhe/ose Koncesionari ka të drejtë të vendosë hipotekë, peng, apo ndonjë barrë tjetër mbi asetet që do të krijohen në zbatim të projektit të punimeve si dhe të lidhë çdo lloj marrëveshje financimi me çdo Palë Financuese, me kusht që hipoteka, pengu apo barra tjetër si dhe marrëveshja përkatëse e financimit t’i shërbejë përmbushjes së detyrimeve të Koncesionarit në këtë Kontrate.  

Neni 18
Raportimi

18.1 Koncesionari është i detyruar që çdo 3 (tre) muaj të raportojë me shkrim pranë Autoritetit Kontraktues, realizimin e programit të investimeve në vlerë dhe në natyrë dhe më pas sasinë e prodhimit të energjisë elektrike, si dhe çdo informacion tjetër që do të konsiderohet i nevojshëm nga Autoriteti Kontraktues.

Neni 19
Legjislacioni i zbatueshem

19.1 Lidhja, zbatimi dhe interpretimi i kësaj Kontrate Koncesioni do të bazohet në legjislacionin shqiptar.

Neni 20
Forca Madhore 

20.1 Konsiderohen Ngjarje të Forcës Madhore:
i) Katastrofat e natyres, përmbytjet, tërmetet, ndotje nukleare, kimike biologjike dhe çdo ngjarje e barabartë me to; 
ii) Lufta, lufta civile, konflikte të armatosura, akte terroriste, bllokada, embargo- që zgjasin për një kohë jo më të vogel se 1 (një) muaj; 
20.2 Në rastet e Forcës Madhore pala e dëmtuar duhet të njoftojë palën tjetër brenda 30 ditëve, duke i treguar dhe arsyetuar shtyrjen e përmbushjes së detyrimeve në mënyrë që të gjejnë një rrugë për të lehtësuar efektet e forcës madhore dhe të vazhdojnë kontratën.
Vonesat në përmbushjen e detyrimeve për shkak të ngjarjeve të Forcës Madhore, mund të jenë shkak për kërkesa reciproke për zhdëmtim apo për respektimin e detyrimeve kontraktore. Kufijtë e permbushjes së detyrimeve, do të përcaktohen nga palët në marrëveshje ndërmjet tyre.
Periudha e koncesionit do të zgjatet në përputhje me nenin 4.2.2 të kësaj kontrate.  
20.3 Zgjidhja e kontratës për shkak të forcës madhore
Pala e prekur nga forca madhore ka te drejte te zgjidhe kontraten e koncesionit :
në rast se edhe pas zbatimit të pikës 20.2 të këtij neni, nuk është arritur një zgjidhje në të mirë të projektit, 
kur forca madhore zgjat më tepër se 6 (gjashte) muaj. 
20.4 Pasojat e zgjidhjes së kontratës për shkak të forcës madhore
Në rastet e  zgjidhjes së kontratës për shkak të forcës madhore, palet nuk kanë detyrime ndaj njera tjetrës dhe secila palë do të perballojë kostot e veta.
20.5 Zgjidhja e mosmarreveshje që vijnë si pasojë e forcës madhore do të bëhet në perputhje me nenin 22 të kësaj kontrate.

Neni 21
Hyrja në fuqi e Kontratës së Koncesionit

21.11 Kontrata  e Koncesionit hyn ne fuqi me VKM që ka miratuar këtë kontrate në përputhje me Ligjin Nr.9663, datë 18.12.2006 “Për koncesionet” (të ndryshuar). 

Neni 22
Zgjidhja e Mosmarrëveshjeve

22.1 Çdo kundershti, mosmarrëveshje apo ankesë midis palëve kontraktuese që lind ose ka lidhje me zbatimin dhe interpretimin e kësaj Kontrate Koncesioni, do të zgjidhet me mirëkuptim midis tyre duke u bazuar në vullnetin e mirë. 
22.2 Kur me gjithë përpjekjet e palëve nuk arrihet një konsensus i përbashkët, kompetente për zgjidhjen e çdo mosmarrëveshje që lidhet me këtë Kontratë Koncesioni, do të jetë Gjykata e Arbitrazhit, që do të krijohet dhe funksionojë sipas parashikimeve të Kodit të Procedurës Civile të Republikës së Shqipërisë. Gjykimi do të bëhet nga një grup prej 3 arbitrash, nga ku secila palë zgjedh një arbiter dhe këta dy arbitra zgjedhin arbitrin e tretë.
22.3 Fillimi apo vazhdimi  i negociatave për zgjidhje me dialog, apo i proçedurave gjyqësore të arbitrazhit nuk do të pezulloje zbatimin e projektit sipas objektit të kontratës dhe nuk do të çlirojë palët nga detyrimet e marra përsipër me anë të kësaj Kontrate. 
22.4 Zgjidhja e mosmarrëveshjeve nëpërmjet procedurës së arbitrazhit do të jetë e zbatueshme vetëm në rast se nuk bie ndesh me ndonjë rrethane, fakt apo ngjarje  që e ben të pamundur ekzekutimin e këtyre procedurave. Në këtë rast, mosmarrëveshja do të jetë objekt gjykimi nga gjykata e shkallës së parë Tiranë.

Neni 23
Sanksionet

23.1 Mosrespektimi i afateve dhe kushteve të kësaj Kontrate, në përfundim të periudhës të parashikuar në nenin 10 të kësaj kontrate, penalizon Koncesionarin si më poshtë:
Për shkelje të afatit të ndërtimit 0,05 % në ditë të vlerës së investimeve të munguara.
Për moskryerje në total të  investimeve për vlerën e të cilës është rënë dakord sipas nenit 9.3, Koncesionari penalizohet me 10 % të vlerës së investimeve të parealizuara.
Për çdo ditë vonesë për fillimin e punimeve penalizohet me 10 000 lekë. 
Këto penalitete do të mbahen nga Sigurimi i Kontrates parashikuar në nenin 14 më sipër, duke patur parasysh se nëse vlera e këtij sigurimi nuk është mjaftueshme për shlyerjen e penaliteteteve, Koncesionari do t’a plotesoje këtë shumë, rast pas rasti.
23.2 Mosrealizimi i prodhimit të energjisë elektrike dhe fuqisë së vendosur sipas kushteve të rëna dakord me këtë kontratë, penalizon Koncesionarin si më poshtë:
i) Në rast mosrealizimi, për faj të Koncesionarit, të prodhimit të energjisë elektrike prej 151,000,000 KWh/vit, Koncesionari penalizohet me 5 % të vlerës së prodhimit të pa realizuar për periudhën raportuese, duke patur parasysh se në këtë rast Autoriteti Kontraktues do ta marrë të plotë tarifën koncesionare prej 5% (për sasi prej 7,550,000 kWh/vit). Ne rast kur prodhimi nuk realizohet per shkaqe te tjera (jo per faj te koncesionarit), Koncesionari nuk penalizohet per prodhimin e munguar; nderkaq, Koncesionari eshte i detyruar te paguaje  tarifen koncesionare, ne vleren prej 5% te prodhimit te realizuar.
ii) Për mosrealizim deri në 10 % të fuqisë së vendosur, percaktuar sipas nenit 3 te kesaj kontrate,  Koncesionari penalizohet ne shumen e llogaritur si me poshte: 
Shuma e penalitetit = Prodhimi vjetor i energjise elektrike x Fuqia e painstaluar ( ne % ) x Vitet e operimit si te llogaritura ne oferte x Çmimi i shitjes se energjise elektrike vendosur  nga ERE ne momentin e kryerjes se testimit te vepres sipas nenit 11 te kesaj kontrate x Fee Koncesionare (ne %).
Ky penalitet do të aplikohet në momentin e testimit të veprës në përputhje me nenin 11 të kësaj kontratë.  
23.3 Palët bien dakord që sanksionet e parashikuara në paragrafet 23.2 do të zbatohen deri në një vlerë prej  10 % të vlerës së investimit. Sanksionet do të llogariten çdo fund viti kalendarik, sipas një akti rakordimi të përbashkët që bëhet ndërmjet palëve të kësaj Kontrate.
23.4 Mosparaqitja në kohë e projektit të zbatimit për miratim nga Autoriteti Kontraktues, si e parashikuar në nenin 8, pika 2 të kësaj kontrate koncesionare, e penalizon Koncesionarin me 0,005% të vlerës së investimit per çdo dite vonese.
23.5 Sanksionet paguhen në llogari të Autoritetit Kontraktues. Në rast të konstatimit të shkeljeve që çojnë në aplikimin e sanksioneve sipas këtij neni, Autoriteti Kontraktues dhe Koncesionari do të diskutojnë për një periudhe 30 ditore lidhur me shkeljen.
23.6 Kur vendoset për aplikimin e sanksionit përkates, Autoritetit Kontraktues i lind e drejta të kërkojë shlyerjen e këtij detyrimi brenda 20 ditësh. Në rast se ky detyrim nuk shlyhet në kohë, Autoriteti Kontraktues ka të drejtë që së bashku me shlyerjen e detyrimit kryesor të kërkojë edhe kamatat ligjore.

Neni 24
Rregullimi i shkeljeve

24.1 Kur Autoriteti Kontraktues konstaton se gjatë periudhës së koncesionit, Koncesionari ka shkelur, ndonjë prej detyrimeve të permendura në këtë kontratë, ai menjehere ia bën të njohura këto shkelje Koncesionarit duke pritur për një periudhë 40 ditore përgjigjen e tij, me argumentat përkatëse. Palët me marrëveshje të përbashkët, do të përcaktojnë mënyrën dhe afatin brenda të cilit do të rregullohet shkelja.
24.2 Kjo procedure nuk e zhvesh Koncesionarin nga detyrimi për të paguar sanksione të tjera me efekte financiare që rrjedhin nga mospermbushja e detyrimeve.




Neni 25
Transferimi i Aseteve

25.1 Me mbarimin e kontratës, Koncesionari do të kryejë çdo veprim të nevojshëm për dorëzimin tek Autoriteti Kontraktues, të aseteve të marra në dorëzim nga ai, ato të realizuara nga Koncesionari gjatë periudhës së koncesionit si dhe çdo titull mbi to, të zhveshura nga çdo lloj detyrimi, barre apo hipoteke. 
Proçesi i Dorëzimit do të fillohet të paktën 6 (gjashtë) muaj perpara datës së mbarimit të Periudhës së Koncesionit me një inspektim të përbashkët të Autoritetit Kontraktues dhe Koncesionarit.
25.2 Koncesionari, duhet të transferojë pa kundërshpërblim në favor të Autoritetit Kontraktues:
i) hidrocentralin dhe objektet ekzistuese të lidhura me të; 
ii) ndërtesa, makineri, paisje;
iii) pronësinë mbi ndërtesat apo impiantet e ndërtuara nga   ai;
iv) të drejtat kontraktore ;
v) dorëzimin e librave, dokumentave dhe garancive që shoqërojne këto asete;
vi) çdo të drejtë tjetër të fituar nga ai nëpërmjet kësaj kontrate;
25.3 Koncesionari, duhet të provojë se këto asete janë të mirëmbajtura dhe në gjendje të mirë pune, duke marrë parasysh normën e amortizimit përkatës.
Në rast se kontrata është zgjidhur për shkak të forcës madhore, koncesionari duhet të provoje se gjendja ekzistuese e aseteve ka ardhur si pasojë direkte e saj.
25.1 Çdo e drejtë që koncesionari ka fituar me këtë kontratë, do të mbarojë me transferimin e projektit.
25.2 Kostot e transferimit të projektit do të përballohen nga koncesionari, përveç rastit kur zgjidhja e kontratës ka ardhur për faj të Autoritetit Kontraktues.

Neni 26
Mbarimi i kontratës

26.1 Kontrata koncesionare mbaron me përfundimin e afatit 35 vjeçar, duke patur parasysh parashikimet e nenit 4 të kësaj kontrate.
26.2 Mbarimi i kontratës si përfundim i afatit të saj ose në rast të zgjidhjes së parakohshme, nuk e zhvesh Koncesionarin nga detyrimi për pagimin e detyrimeve të prapambetura ndaj Autoritetit Kontraktues dhe të tretëve.

Neni 27
Konfidencialiteti 

27.1 Secila nga palët duhet të konsiderojë si konfidenciale të gjitha dokumentat dhe informacionet e tjera në lidhje me projektin, qofshin këto tregtare apo teknike, dhe nuk duhet t’ja bëjë të ditura një pale të tretë, të gjithë apo një pjesë të dokumentit apo informacionit, pa miratimin e palës tjetër, përveçse për qëllimin e përmbushjes së kushteve të kësaj kontrate.

Neni 28
Ndryshime 

28.1 Kjo kontratë mund të pësojë ndryshim, shtesa dhe/ose zëvendësime vetëm me marrëveshje me shkrim të dy palëve.
28.2 Çdo ndryshim i kësaj kontrate apo anekseve bashkëlidhur saj, pasi të hyjë në fuqi, do të jetë pjesë përbërëse dhe e pandashme e kësaj kontrate. 
Neni 29
Bashkëpunimi midis Autoritetit Kontraktues dhe Koncesionarit

Autoriteti Kontraktues dhe Koncesionari janë zotuar të bashkëpunojnë në mënyrë që të garantojnë realizimin e plotë  të projektit.
Çdo komunikim për çdo problem ndërmjet palëve, do të bëhet vetëm me shkrim, në adresat e treguara më poshtë nga palët. Palët janë të detyruara t’i njoftojnë menjëherë njëra-tjetrës çdo ndryshim të secilës prej këtyre të dhënave, brenda një afati 10 (dhjetë) ditor nga data e ndryshimit.
Për çdo ndihmë që do t’i kërkohet Autoritetit Kontraktues nga koncesionari, ky i fundit detyrohet të paraqesë kërkesën me shkrim për çka kërkon në zbatim të detyrimeve të kësaj Kontrate. 
Adresat dhe numrat e kontaktit që do të perdoren gjatë zbatimit të kësaj Marrëveshje janë:

	Për Autoritetin Kontraktues:
	Për Koncesionarin:

	Ministria e Ekonomisë, Tregtisë 
dhe Energjitikës   
Blvd. Zogu i Pare, Nr. 1001, 
Tiranë - Shqipëri
	Shoqëria “Fatjon”shpk.
Adresa:Rr. Kavajes, Mbrapa Poliklikes 9
Pall. Gora, Kulla 1, TIRANE
Tel: +355 682077200 
Email: gjokabashkim@yahoo.com



Neni 30
Rregjistrimi i Kontratës

Brenda 30 (tridhjete) ditëve nga miratimi i projektit te zbatimit, kjo Kontratë duhet të rregjistrohet në rregjistrin e pasurive të paluajtshme.
Kjo kontratë u hartua  në 6 (gjashtë) kopje, në gjuhën shqipe, dhe pasi ju lexua palëve, të cilët e kuptuan dhe e pranuan atë, e nënshkruan me vullnet të lirë e të plotë, dhe unë noterja  e vërtetoj atë rregullisht sipas ligjit.

	PALËT

	AUTORITETI KONTRAKTUES
Ministria e Ekonomisë, Tregtisë dhe Energjetikës
Përfaqësuar me Autorizimin Nr. 7682/17, datë 13.05.2009, të Ministrit të Ekonomisë, Tregtisë dhe Energjetikës

	KONCESIONARI
Bashkimi i përkohshëm i shoqërive  “Fatjon” shpk, “Spahiu Gjanc”shpk, “Ani” shpk
“Keanxho” shpk, “Fusha” shpk, Avel”,shpk, “IRZ” shpk, “2A Power” shpk
“Construction Management Alleance Albania” shpk



Përfaqësuar nga :
Nga  z. Kristo RODI						z. Bashkim GJOKA	
________________________					______________________      











Aneksi 1

Preventivi paraprak

Objekti: HEC-et mbi lumin Bushtricë

Preventivi i punimeve

	Nr
	Emërtimi i punimeve
	Vlefta (lekë)

	
	
	

	I. 
	Punime ndërtimi (civile)
	1 523 742 200

	
	TVSH 20%
	304 748 460

	
	SHUMA I
	1 828 490 660

	
	
	1 192 757 800

	II.
	Pajisje teknologjike
	378 379 940

	III.
	Lidhja me sistemin
	109 271 800

	IV.
	Montime
	40 369 900

	V.
	Shpronësime
	124 131 900

	VI.
	Studim projektim
	

	
	SHUMA (I+II+III+IV+V+VI)
	3 673 402 000





5885



Aneks 2

Grafiku i punimeve 

	Nr
	Hidrocentrali
	Muaj
	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18
	19
	20
	21
	22
	23
	24

	1
	Livadhe
	18
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	2
	Reke
	18
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	3
	Caje
	18
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	4
	Shikinak
	18
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	5
	Lapaj/2
	15
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	6
	Bushtrica 1
	22
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	7
	Bushtrica 2
	22
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	8
	Bushtrica 3
	22
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	



Shënim: Afati total është 22 (njëzet e dy) muaj

VENDIM
(i shkurtuar)

Gjykata e Rrethit Gjyqësor Korçë me vendimin nr.178, datë 21.7.2009, vendos shpalljen të zhdukur të shtetasit Ilia Shkira, të datëlindjes 22.2.1948.

Kërkuesi 
Kostandin Shkira 


VENDIM
(i shkurtuar)

PËR HEQJE ZOTËSIE PËR TË VEPRUAR DHE CAKTIM KUJDESTARIE

Gjykata e Rrethit Gjyqësor Korçë, pasi shqyrtoi kërkesën e kërkueses “Qendra Rezidenciale e Zhvillimit Korçë” dhe person i tretë Prokuroria pranë Gjykatës së Rrethit Gjyqësor Korçë, me objekt heqje zotësie për të vepruar të personave me aftësi të kufizuar vendosi, heqjen e zotësisë për të vepruar të personave si më poshtë dhe vënien e tyre në kujdestari të Qendrës Rezidenciale të Zhvillimit Korçë.

	Nr.
	Emri
	Mbiemri
	Datë
lindje
	Nr.
vendimit
	Datë
	Atësi
	Emri
nënës

	1
	Voltisa
	Zyber
	1.9.89
	1417
	11.5.09
	Bajram
	Lluiza

	2
	Entela
	Daja
	8.1.75
	1416
	11.5.09
	Hajdar
	Liri

	3
	Moza
	Nasto
	4.9.77
	1418
	11.5.09
	Zhifko
	Cfetka

	4
	Nertil
	Ballinj
	11.4.92
	1420
	11.5.09
	Bexhet
	Harta

	5
	Edison
	Qose
	4.9.79
	1421
	11.5.09
	Skënder
	Nazike

	6
	Violeta
	Ocka
	12.11.50
	1482
	15.5.09
	Gurtali
	Qespere

	7
	Eduart
	Çuka
	9.3.84
	1516
	19.5.09
	Selami
	Sanije

	8
	Demir
	Demollari
	1.3.73
	1517
	19.5.09
	Ylli
	Fitret

	9
	Isak
	Vogli
	1.12.92
	1518
	19.5.09
	Kujtim
	Eraida

	10
	Fredi
	Matraku
	6.8.76
	1536
	21.5.09
	Hodo
	Enverije

	11
	Liziana
	Qazolli
	11.2.72
	1537
	21.5.09
	Tomor
	Ferde

	12
	Sotiraq
	Babani
	1.8.84
	1565
	25.5.09
	Albert
	Zamira

	13
	Dritan
	Shkëmbi
	11.8.65
	1570
	25.5.09
	Skënder
	X

	14
	Franci
	Kutrolli
	24.7.90
	1668
	2.6.09
	Ardiant
	Liliana

	15
	Rexhina
	Renxa
	25.10.68
	1669
	2.6.09
	Kristaq
	Fillaret

	16
	Elmir
	Banushi
	24.10.84
	1681
	3.6.09
	Sami
	Hejdije

	17
	Ilirjana
	Dishnica
	14.3.55
	1812
	16.6.09
	Fuat
	Donika




KËRKESË

Shtetësja Enkelejda Hoxha e bija e Vangjelit dhe e Firdes lindur dhe banuese në Tiranë, kërkon shpalljen të zhdukur të shtetasit Xhiat Hoxha dhe caktimin e kujdestarit për administrimin e pasurisë së tij.

Kërkuesja
Enkelejda Hoxha

FORMULARI I SIGURIMIT TE KONTRATES

Per: MINISTRINE e EKONOMISE, TREGETISE dhe ENERGJETIKES
Blv.Deshmoret e Kombit,1001,Tirane

Duke gene se Bashkimi i Perkoheshem i Shogerive ,FATJON, Shpk & “SPAHIU-
GJANC” Shpk & “ANI“Shpk & "KEANXHO”Shpk & "FUSHA” Shpk& “AVEL”Shpk
&"I.R.Z"Shpk & "CONSTRUCTION MANAGMENT ALLEANCE -ALBANIA” Shpk,
dhe “2A POWER” Shpk, perfagesuar nga ,FATJON,, Shpk, me seli ne lagjen 4 Kukes,
me NIPT K 07713212 H, me Administrator z.Bashkim GJOKA, ka marre persiper ne
baze te Kontrates, Refereca .......... te realizoje:

Projektimin, Operimin dhe Transferimin e hidrocentraleve “CAJES”, "REKES”,
“LIVADHEVE”, “SHKINAK”, "LAPA]J 2”, dhe “BUSHTRICA 1,2 dhe 3" tek Autoriteti
Kontraktues, Ref.nr. .....

Duke gene se ne Kontrate si me siper kerkohet nje Garanci ne shumen prej 257,138,140.00
lek (dyqindepesedhjeteshtatemiljonenjeqindetridhjetetetmiieenjeqindedyzet), si
sigurim per permbushjen e detyrimeve te parashikuara ne kontrate.

Duke gene se ne (Bashkimi i Perkoheshem te Shogerive te Sigurimit te perfshira ne kete
kontrate), jemi Garantues te Kontrates se mesiperme deri ne shumen totale prej
257,138,140.00 lek (dyqindepesedhjeteshtatemil)’onnjeqindeh-idhjetetetmijeenjeqindedyzet
lek), e cila eshte e pagueshme ne menyren dhe monedhen e percaktuar ne Kontrate.

Ne marrim persiper t'i paguajme “Ministrise se Ekonomise, Tregetise dhe Energjetikes”,
Tirane sapo te beje kerkesen e pare me shkrim per cdo shkak te mundshem, te matshem,
te provueshem, te paparashikur, te ligishem dhe jashte kontrollit te paleve te cdo shume
brenda cdo shume brenda kufirit Prej 257,138,140.00 lek
(dygindepesedhjeteshtatemiljon enjeqindetridhjetetetmijeenjeqindedyzet lek)

Me kete Garanci ju sigurojme se nuk eshte nevoja t'i drejtoheni me pare “FATJON,, Shpk
& “SPAHIU-GJANC” Shpk & “ANI” Shpk & “KEANXHO”Shpk & "FUSHA" Shpk &
“AVEL“Shpk & “LR.Z"Shpk & “CONSTRUCTION MANAGMENT ALLIANCE -
ALBANIA” Shpk, dhe “2A POWER” Shpk, perfagesuar nga FATJON,, Shpk per te
realizuar pagesen sipas kerkeses tuai.

Deklarojme se asnje shtese apo ndryshim i kushteve te kontrates per te cilen ju mund te
bini dakord me kontaktuesin nuk na cliron nga detyrimet e kesaj Garancie.

Kjo Cerifikate Garancie eshte nje vjecare duke filluar nga data 03.06.2009 por me mundesi
rinovimi nga ana e jone, deri ne nje date te mevoneshme, me kerkesen e Autoritetit
Kontraktor ose nga shogeria “FATJON,, Shpk & “SPAHIU-GJANC” Sha & “ANI“Shpk
&”"KEANXHO”Shpk &"FUSHA” Shpk & “AVEL“Shpk &"LR.Z"Shpk &
"CONSTRUCTION MANAGMENT ALLIANCE -ALBANIA” Shpk, dhe “2A POWER”
Shpk, perfagesuar nga ,FATJON,, Shpk

Leshuar ne Tirane me 03 Qershor 2009 ne perputhje me Autorizimin nr.1, date 03.02.1996,

leshuar nga Komisjoni i Mbikqyrjes se Sigurimeve, bazuar ne dispozitat e Ligjit nr.9267,
date 29.07.2004 “Per veprimtarine e Sigurimeve dhe Risigurimeve”

SIGURUESIT(Bashkimi i Perkocheshem )

Shoqeria SIGMA Sh.a

. g Crisbine
P QEMAL DISHA 77 -
//\N o
Shogeria ATLANTIK Sha Shoqgeria EUROSIG Sha

[Dritan CELA/ | Muharreni BARDHOCI

i 770

Shoqgeria ALBSIG Sha

v Gezim HU,?I 3
i

il :
s

I SIGURUAR,Bashkfmi i Perkoheshem perfagesuar nga:

Shoqeria FATJON Shpk

REPUBLIKA E SHQIPERISE
MINISTRIA E EKONOMISE, TREGTISE DHE ENERGJETIKES
DREJTORIA E SHERBIMEVE JURIDIKE

o -
Nr. 7€ 5“ prot. Tirane, me ./ 3 .9~ .2009
L

AUTORIZIM

Ne mbeshtetje te ligjit Nr. 7850, date 29.07.1994 “Per Kodin Civil ne Republiken e Shqiperise”,
Titulli I, Kreu [ (Perfagesimi) dhe te ligjit Nr. 9663, date 18.12.2006 “Per koncesionet”, i
ndryshuar, autorizoj Z. Kristo Rodi, Drejtor i Drejtorise se Pergjithshme Rregullatore, te
nenshkruaje ne emer te Ministrit te Ekonomise, Tregtise dhe Energjetikes kontraten e koncesionit
(forma “BOT”) me bashkimin e perkohshem te shogerive “Fatjon” sh.p.k., “Spahiu Gjang” sh.p.k.,
“Ani” sh.p.k., “Keanxho” sh.p.k., “Fusha” sh.p.k., “Avel” sh.p.k., “[.LR.Z.” sh.p.k., “Construction
Management Alleance Albania” sh.p.k. dhe “2A Power” sh.p.k, per hidrocentralet mbi lumin e

Cajes, rrethi Kukes.





